Diari Oficial de la Generalitat Valenciana


Sumari del DOGV 3995, del 09-05-2001 (2001/4067)

Informació pública del programa d'actuació integrada UE-7 Las Pesqueras del Pla General d'Ordenació Urbana de San Fulgencio.
----------------------------------------------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4067


Organisme emissor
:   Ajuntament de San Fulgencio

Tipus de document
:   Anunci

Informació pública del programa d'actuació integrada UE-7 Las Pesqueras del Pla General d'Ordenació Urbana de San Fulgencio. [2001/S4067]
  
Atenent que la mercantil Tecnología de Desarrollo Turístico, SL ha presentat alternativa tècnica de programa d'actuació integrada de la UE-7 Las Pesqueras, del Pla General d'Ordenació Urbana de San Fulgencio, compost pel pla parcial de millora, document de programa, avantprojecte d'urbanització i justificant d'haver sol·licitat la cèdula d'urbanització, de conformitat amb el que estableixen els articles 38, 45 i concordants de la Llei Reguladora de l'Activitat Urbanística, Llei 6/1994, en relació amb la disposició transitòria primera d'aquest text legal, correspon procedir a la publicació de la documentació presentada, i en base a les atribucions que la normativa aplicable em confereix, he resolt:
  
1. Sotmetre a informació pública, per un termini de 20 dies hàbils, comptadors des de l'última publicació d'aquest edicte, la documentació pròpia de l'alternativa tècnica del programa d'actuació integrada de la UE-7 Las Pesqueras, compost per pla parcial de millora, document de programa, avantprojecte d'urbanització i justificant d'haver sol·licitat la cèdula d'urbanització.
  
2. Tramitar pel procediment ordinari regulat en l'article 47 de la Llei Reguladora de l'Activitat Urbanística l'expedient corresponent.
  
3. L'expedient podrà ser examinat en l'Ajuntament de San Fulgencio, i durant el termini assenyalat podran presentar-se tant al·legacions com alternatives tècniques.
  
4. Durant els 5 dies següents al termini indicat podran presentar-se les proposicions economicofinanceres que els convinga en el Registre General d'aquest ajuntament, en plica tancada i amb la documentació que s'asssenyala en els apartats C i D de l'article 32 de la Llei 6/1994.
  
5. L'acte d'obertura de pliques tindrà lloc en el saló de plens de la casa consistorial, a les 12.00 hores del primer dia hàbil a la conclusió del termini per a presentar-les. Durant els 10 dies següents al d'obertura de pliques podran ser objecte de consulta i al·legacions aquestes pliques.
  
Aquests terminis quedaran prorrogats per 20 dies addicionals si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial. La pròrroga es farà constar en l'expedient i s'anunciarà en el tauler d'anuncis de l'ajuntament, i es comunicarà a qui, per desconéixer-la, presenten pliques posteriorment.
  
Així mateix, i de conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per a les persones interessades que siguen desconegudes, de qui s'ignore el lloc de notificació o, intentada aquesta, no s'haguera pogut practicar als efectes de remetre avís amb el contingut d'aquest anunci als titulars de drets que figuren en el cadastre, segons l'article 46.3 de la Llei Reguladora de l'Activitat Urbanística i en concret pel que fa a: Pascual Pérez Amorós.